**ТЕХНИЧЕСКА СПЕЦИФИКАЦИЯ**

**за обществена поръчка с предмет:**

***„Избор на оператор за предоставяне на мобилни телефонни услуги“***

В обхвата на обществената поръчка се включват предоставянето на обществена телефонна услуга и всички услуги, включени в стандарта GSM/UMTS/LTE и допълнителни услуги, свързани с тази дейност.

**Осигуряване на цифрови мобилни телефонни услуги по стандарт GSM/UMTS/LTE, както следва:**

1. Провеждане на разговори между абонати в корпоративна група;
2. Провеждане на разговори в РБ;
3. Провеждане на международни разговори с потребители на мобилни и фиксирани мрежи;
4. Провеждане на разговори в роуминг в страни от и извън Европейския съюз;
5. Услуга за кратки съобщения (SMS) и мултимедийни съобщения (MMS);
6. Осигуряване на високоскоростен мобилен интернет достъп, чрез (4G) и/или технологии UMTS/LTE и HSDPA/HSUPA;
7. Предоставяне на SIM карти в корпоративна група с възможност за увеличаване или намаляване на броя на SIM картите и преминаване от един план към друг /от по-висок към по-нисък или от по-нисък към по-висок/ при необходимост, без да се заплащат неустойки, санкции и допълнителни такси.
8. Безплатна регистрация на всички SIM-карти за данни и гласова връзка;
9. Дубликат на открадната или загубена карта или механично увредена карта;
10. Прехвърляне и мобилност на мобилни номера;

**Технически и функционални изисквания и специфични условия при изпълнение:**

1. Обмен на глас и/или данни от и към формирана корпоративна група от минимум **156 потребителя** с постоянно променяща се локация на територията, на която се упражнява дейността на Възложителя;
2. Всички SIM карти, които Технически университет - Габрово ползва към момента, както и новопридобитите в срока на договора, следва да бъдат включени в обща мобилна корпоративна група на Университета;
3. Възможност за увеличаване или намаляване на броя на SIM картите и преминаване от един план към друг /от по-висок към по-нисък или от по-нисък към по-висок/ при необходимост, без да се заплащат неустойки, санкции и допълнителни такси.
4. Участникът следва да предложи неограничени и безплатни разговори в корпоративната група, включени в цената на пакетите. Тези разговори не следва да се отчитат във включените в месечната такса минути;
5. Тарифирането на националните изходящи разговори да бъде на всяка секунда след първите 30 секунди;
6. Предоставяне на дубликат на SIM карта при изгубване или унищожаване без допълнителна такса;
7. Готовност за преносимост на ползваните от Възложителя мобилни телефонни номера, като всички разходи са за сметка на изпълнителя;
8. Изпълнителят предоставя на оторизирани представители на Възложителя права за достъп до своята информационна система за извършване на детайлизирана справка за: всяко осъществено повикване, включително за осъществени повиквания към безплатни услуги; стойността на всяко осъществено повикване; датата, часа и продължителността на всяко осъществено повикване;
9. Предоставяне на възможност за ползване на всички останали услуги, предлагани от изпълнителя, при преференциални условия, по отношение на абонатите от Технически университет - Габрово;
10. Да се осигуравя денонощна техническа поддръжка и непрекъснато обслужване в режим 24х7х365;
11. Изпълнителят да предоставя включени в месечната такса минути за изходящи разговори към всички национални фиксирани и мобилни мрежи за всяка SIM-карта за един месец;
12. Изпълнителят следва да осигури възможност за регистриране на инциденти и за управление на поддръжката чрез Help Desk система с интегрирана Trouble Ticket система или друга идентична. Регистрирането на заявки за инциденти чрез Help Desk системата трябва да бъде възможно освен по телефон и по имейл, достъпен за оторизирани представители на Възложителя;
13. В обхвата на мобилната телефонна услуга, без да се дължат допълнителни възнаграждения, се включват:
    1. първоначалното свързване към мрежата на изпълнителя на всички съществуващи SIM – карти на Възложителя;
    2. осигуряването на физическите носители на SIM-картите за съществуващите номера на Възложителя, в случай че изпълнителят е различен от оператора, чийто услуги ползва към момента Възложителят. Физическите носители се предават на определените от Възложителя координатори в структурите на Технически университет – Габрово с протокол;
    3. преносът на съществуващите номера на Възложителя в мрежата на Изпълнителя, ако той е различен от оператора, чийто услуги ползва към момента Възложителят;
    4. разговорите между всички SIM-карти в мобилната група на Технически университет – Габрово;
    5. осигуряването на нови SIM-карти, независимо от размера, по искане на Възложителя;
    6. активиране/деактивиране на SIM-карти;
    7. детайлизирана сметка за ползваните услуги на хартия и електронно чрез предоставяне на Възложителя или на определените от него координатори. Електронната справка следва да е във формат, подлежащ на обработка и да дава възможност за получаване на подробна писмена информация за всеки един активен/деактивиран към края на всеки отчетен период номер/SIM;
    8. замяна на SIM-карти в случай на кражба, загуба или механично увреждане.
14. Изпълнителят да бъде действащ на телекомуникационния пазар обществен телекомуникационен доставчик, притежаващ валидно разрешение за дейност по предмета на поръчката, издадено от Комисията за регулиране на съобщенията;
15. Броят на SIM-картите и минималните включени минути и МВ за тях, са посочени в Списък №1.

**Срок за изпълнение.**

Срокът за изпълнение на договора - 24 месеца, считано от 12.06.2019г.

***Списък №1***

|  |  |  |  |  |
| --- | --- | --- | --- | --- |
| **№.** | **брой**  **SIM-карти** | **минимум включени МВ на максимална скорост в Б-я и в роуминг в ЕС** | **минимум включени минути към всички мобилни и фиксирани мрежи в Б-я и в роуминг в ЕС** | **минимум включени минути към всички мобилни и фиксирани мрежи в Б-я и към международни дестинации от група I и група II и в роуминг в ЕС** |
| 2. | 11 | - | 100 | - |
| 3. | 15 | - | - | 300 |
| 4. | 2 | 750 | - | 300 |
| 5. | 67 | - | - | 550 |
| 6. | 4 | 1600 | - | 550 |
| 7. | 12 | - | - | 4000 |
| 8. | 44 | 20000 | - | 4000 |
| 9. | 1 | 7000 | - | - |

*Изготвили:*

*инж. Даниел Петров - Ръководител Административно – стопански сектор*

*инж. Иван Патев – катедра КТТ*

*Миряна Христова – юрисконсулт - обществени поръчки*